你好我叫阿柏。本來只係窮柒毒撚一個，家吓我卻過住近乎被包養嘅生活。你無聽錯，我目前被一位女明星包養緊。原因好簡單——只係純粹身為佢對四十二吋長腿傾慕者嘅我俾佢睇中咗（定係感動到？我都唔清楚），然後成為一個可以貼身照顧佢身心需要嘅褓姆……？至少性質係咁上下啦。（足本緣由可詳見前篇《不意外的意外》）不過，我明白事情並唔會好似想像中咁美好咁一成不變。正如童話故事裡面嘅王子公主從此好快樂咁生活落去，都係需要一步一步咁苦心經營。https://www.youtube.com/watch?v=kry0E_fKQxI「我講得好清楚架啦，以後你只不過係我音樂上嘅夥伴 okay?」Peace狠狠咁cut線。下一秒部電話已經被扔飛到老遠……最近經常都聽到佢應呢類電話。每聽完呢啲電話佢心情都會變得好差。「叫你逐隻腳趾吮乾淨呀！」Peace好放鬆咁放平佢一對散發亮麗光澤嘅美腿，任由我細心「打磨」：「我一陣要著露趾鞋上台架！」我無出聲，只係更落力咁低頭服侍佢。「我同你講，你唔好諗住渣流灘呀——成日恃住我錫你就放慢晒手腳，你呢種心態唔得。」如果話佢對fans親民嘅一面，同埋喺床上「女皇模式」係佢另一面嘅話，咁近排經常出現嘅「上司模式」，應該就係佢嘅第三面目。佢應該係嘗試扮演緊佢經理人，或者係一啲佢唔頂撞得嘅前輩、同行等等，然後再道氣發落我度掛。雖然明知佢係發洩。但對象係佢嘅話，就算佢再惡再狼戾都好，你最後聽落去都依然會覺得好soft 好gur。「嗯，差唔多夠鐘啦。」Peace望望錶，隨口咁問咗個問題：「對腳靚唔靚？」「靚！」我用最堅定嘅眼神同語氣回答。然後，我食咗佢一記穿心腿。「痛！……」我揞住心口，唔敢大聲嗌痛。「點靚法？你依家答得好求其囉！」Peace指住我額頭話：「你仲記唔記得以前寫咗洋洋幾百字嚟讚美我對靚腳架？一到手就嫌棄啦係咪？」講完佢仲突登鼓起泡腮……真係好可愛。擾釀咗一陣，終於都吻別咗 Peace，將佢送去另一個舞台。正當我諗緊要點喺架保姆車上過日晨之際，竟然有人一手拉開咗我身處緊嘅後座車門：「總算見面啦，你就係 Peace隻新寵吓話？」

「喂你好呀，我係余豪。玩音樂嘅。」佢一門門就衝咗入車坐低，完全當咗架車係自己咁，一啲都唔客氣。「喔，幸會。」我下意識就伸隻手出去想同佢握手，但對方好似毫不領情。「做男人做到好似你咁『狗』嘅，我真係第一次見。」余豪用不屑嘅眼神睥住我。而我，都係有生以來第一次見識到，一個對自己咁有敵意嘅人喺正自己面前嘅滋味。「我狗？先生你係咪有咩誤會？」一時間我根本攪唔清楚佢來意係咩。「我都唔知你有咩能耐，可以將阿 Peace迷到咁。」眼前呢位將雙拳握到好緊，睇得出佢真係好嬲好嬲。但佢亦好極力咁控制住自己，唔希望將今次嘅會面（或談判）演變成肢體衝突。呢首建議聽吓 (唔再係女歌手啦)https://www.youtube.com/watch?v=bqDYDQBQQtY我從來未應對過呢類場面，就伸出兩手示意叫佢冷靜。「我唔知道你同 Peace 中間有咩誤會，但我可以好肯定咁同你講：我同阿Peace嘅相識係一場意外；Peace 係主動搵我果個。」「佢搵你做咩？」余豪應該係見到我毫無惡意，開始收起拳頭，不停咁用對眼掃我全身：「睇你又唔似係啲有錢二世祖，喺樂壇娛圈又無聽過有一個好似你呢類新人存在。」聽完佢費盡心神咁諗，我只好如實相告：「實情係咁嘅。我喺圍內班麻甩佬群度分享咗我寫嘅一篇飛機文，之後 Peace粉絲會個會長 阿周睇完覺得幾有趣就傳咗俾 Peace 睇，然後 Peace就搵咗我，開始咗呢段不倫嘅關係……」余豪聽晒個故事之後更加大惑不解，完全覺得不可思議：「你到底好咗喺邊？點解 Peace會迷晒落你度？你不如直接講你有咩來頭！唔好再作個咁嘅故事撚鳩我好嗎？」「真係無喎，之前我都係打份牛工過活咁，依家我直情辭咗份工全程服侍佢一個。」我講果陣確實無諗到一個好fit 嘅 title俾自己，話係褓姆呢，又唔係好識打點佢要嘅嘢；話係助手呢，就更加幫唔到佢手。都莫講話要喺演藝路上俾到啲咩幫助佢。短短嘅首次會面，我就感受到眼前呢個人應該係個可一兼三職嘅人，所以我都唔明點解 Peace 會選擇避呢個各方面都比我優勝嘅男人，而留我喺佢身邊。「咁我開始明點解。」余豪放軟晒雙臂，全身輕攤喺坐椅上面，「係我無時間陪佢。「佢呢刻需要嘅，已經唔係一個喺事業上幫佢打江山嘅人，而係一個可以全心全意注目喺佢身上嘅小小粉絲。」「我的確無可能因為佢而放棄事業，而我亦都無能力可以令佢放棄星途而成為我身邊嘅小女人。」佢點起煙，呆呆咁望向車身嘅天花，「喺時間同專注力方面，我的確唔及你。」兩個大男人就係咁坐喺架褓姆車上面，默默守候呢位事業女性嘅歸來。

所有事情都會有盡頭，再美好嘅事亦會有佢完結嘅一日。我同余豪無再交集，雖然聽完佢一番自言自語式嘅自白之後，心裡頭嘅共鳴感經已油然而生：我完全明白佢心裡頭嘅果種唔甘心。喺呢個時候響起好大力嘅趟門聲：「今晚你大獲啦，我要成隻腳塞落你個小咀到……」係Peace。比著平時嘅我一定好似柴犬咁乖乖搖尾應門（自行幻想自己有一條尾）。但今日多咗一位不速之客。「come on，我哋已經 no longer、唔再係呢種關係，我以為我講得好清楚。」Peace 望見余豪，即時收起上車前嘅輕佻。「點解我哋要咁輕易放棄，唔可以傾清楚咩？」一度沉寂嘅余豪捉住Peace隻手，睇得出佢好肉緊，完全忘記咗力度。「你整到我好痛！」Peace 即時鬆開余豪，「我想要嘅嘢，你永遠都俾唔到我！」余豪瞪大對眼望住 Peace，「你想要咩吖？」「你知架。」Peace 講到呢度，就開始連珠爆發，「我想要嘅嘢從來都好簡單：每次我做完嘢，都有一個人默默咁喺屋企等我。我哋一齊好溫馨咁食飯，會開開心心咁講笑話…… 」「我承認，我之前係顧住做嘢無好好陪妳。」余豪斷斷續續咁講，「但我多咗Job，就無可能淨係照顧妳一個歌手。之後我有時間就俾晒妳，好冇？」「無可能。你每次都只係想氹住我，但係我仲有幾多年青春可以俾你玩？」「我唔努力做嘢點養得起妳？」余豪突然失聲咁咆哮，「妳明明知道我係好認真……」Peace閉上雙眼，「我就係唔想再浪費大家時間。都三年，你都唔知我最想要嘅係咩。」「但我知道妳應該要嘅係乜嘢。」余豪冷靜落嚟，卻語帶堅定咁質問：「講到尾，妳到底係想要一個同妳走落去嘅伴侶，定係純粹想不斷換畫去滿足妳自己？」我見到佢講呢句果陣睄咗我一眼。「我好多謝你一直以嚟咁幫我同維護我。」Peace似乎唔想再糾纏落去，「我知道自己以後都需要你嘅幫忙，如果你係愛我嘅話，可唔可以作為一個合作伙伴喺我身邊？我哋……仲係朋友？」「妳…妳好自私。」余豪咬住牙關，表情扭曲咁問：「我哋一齊咗咁耐……唔通……妳從來都無愛過我咩？」「再講呢啲已經無意義。」Peace斬釘截鐵咁講，「我哋以後要合作嘅時候再聯絡啦。」余豪眼見無力挽留，只係冷冷咁拋低一句：「妳今日想要嘅嘢，他日到妳厭咗都係要重新再搵、仲要係永無止境咁去搵。妳最好諗清楚。」講完余豪一手拉開車門離開，車廂一片寂靜。正當我思考緊應該講咩開場白之際，Peace已經講咗一句：「你都返去啦。我想自己靜吓。」佢眼尾都無望過我。我知道呢個時候我做唔到啲乜，只能夠聽話咁離開褓姆車。喺呢一刻，有種好強烈嘅感覺湧上心頭：呢個時候我咩都幫唔到！我好無用！https://www.youtube.com/watch?v=FBMa8iq2B5E

之後Peace有兩日無搵過我。我只能夠send 兩句問候等佢回覆，但佢已讀不回。我終於忍唔住，打俾阿周問Peace嘅檔期，再去後台同褓姆車之間嘅路等佢。「對唔住，我想冷靜吓先。」Peace避開我嘅目光。我無出聲，只係靜靜咁望住佢。「果晚之後我有認真諗過。余豪講得啱架，我同佢經歷咗咁多，最後都分開。我同你都唔會有將來。長痛不如短痛啦。」「我唔要。」唔知幾時開始，眼淚開始唔受控，「我只係想同你一齊……」「我要放低一段感情好容易，」Peace溫柔咁抹走我嘅眼淚，「但我知道你會越嚟越投入，最後嘅結局亦都將會好似余豪一樣。「你唔好再見我啦，我係為你好。」我感受到，呢一刻我同Peace嘅距離，就變返好似一般偶像同粉絲咁，有一條神聖不可侵犯嘅鴻溝。「點可以……」我目送 Peace 走得老遠，只能夠默默地接受佢定落嘅、不可僭越嘅分界線。https://www.youtube.com/watch?v=PcZMsBNpVs4呢個時候，我收到一個來電—— Peace粉絲會會長阿周，一個典型油頭粉面嘅死肥宅。「老地方見。」然後極速收線。時間嘅巧合，令我諗起呢趟來電應該並非偶然。彌敦道，差館對面麥記，兩個板燒雞腿包餐加大。「你應該知道我叫你過嚟做乜。」果然。「係 Peace叫你嚟勸我？」我提出我嘅推測。「嗯。」阿周無否認，「但另一樣我想你知道嘅係，其實你依家suffer緊嘅嘢，我都經歷過。「吓？」我忍唔住瞄一瞄我身邊嘅龐然巨物。「⋯⋯ 有一排咪好興話越大份嘅男仔就越有『安全感』嘅。佢就係喺果股風潮下搵咗我。」聽完我有兩樣嘢係難以置信：佢居然連粉絲都唔放過，仲食得落咁油膩……我個口仲 O 到收唔到嘅時候，阿肥周又繼續一口可樂又一口薯條：「當時我淨係可以攤喺床上面俾佢攬住訓，但都有錫…… 我當時完全唔明白，點解佢會睇得上好似我呢亭脂肪多過肉嘅肥男。」我托一托頭，同樣表示大惑不解。「但我後嚟被佢冷落、疏遠後先發現，原來有一種人嘅本質就係咁：當佢有能力去賺取所有人嘅愛，佢會為自己爭取更多，直到佢可以得到所有人嘅愛。佢都好清楚個結果係傷害到所有人，包括埋佢自己——但佢無辦法，佢更需要嘅係不停咁發放同接收愛呢個動作，直至耗盡所有可以為佢付出嘅力量為止。」講完一大輪，一臉凝重嘅阿周吸一口可樂，然後又回復放空狀態。阿周果然係一直留喺Peace身邊嘅人。最了解佢嘅人，竟然係一個最名不經傳，喺佢背後默默支持佢嘅肥宅……我無出聲，點頭，英雄所見略同。「點講都好啦，我哋都係佢嘅救命水泡，」佢又用食完薯條嘅肥手搭我膊頭，「就算救過佢一命都好，都無人會拎個救生水泡返屋企架。」今次我無再離阿周而去，因為我已經無處可去。「一陣過唔過機舖逛返轉。」我終於開口問。「Why not? 今晚一人唱一張大牛，唔打完唔好走呀！」阿周將大堆薯條塞入口，睇嚟佢已經蓄勢待發。

兩個星期。佢無搵我，我亦搵唔到佢。我經已完全失寵。喺呢段時間，我無用過 Peace 出俾我嘅附屬卡，專心搵啲散工做住先。久違嘅電話鈴聲響起。響果陣我喺7仔搬緊貨，我過咗成半分鐘先接到。「你出嚟。」係 Peace 把聲。可能之前已經經歷過離合，我都無之前咁大感覺。當然，我都請咗半日假截的士仆去搵 Peace。添美道，褓姆車上。「Sorry呀……」第一句，佢居然好公開場合tone道歉。雖然我都仲未知佢道歉嘅內容，但果種感覺好疏、好遙遠。我從銀包拎張附屬卡出嚟，再恭敬咁雙手接住兩邊遞俾佢。「喂等等，我唔係呢個意思…… 」Peace 睇到呢個場景，竟然大驚、不知所措。「你都唔要我啦。」我垂低頭。「我放唔低你。」Peace 捉實我雙手，「我知我唔應該又嚟刺激你，但我真係好空虛，我搵唔到一個真正愛我、在乎我嘅人。」「咁妳應該搵阿周。佢先係真正在乎妳嘅人。」「係我叫佢勸你死心，我唔啱。」Peace 開始激動，「但係佢，佢唔係我鍾意果type嘛！」「但當初妳就係睇中「大份有安全感」呢 type……」佢無出聲。「而余豪，就係一個辛苦搵錢去 Take care妳、照顧妳嘅人。」「佢已經有音樂，」Peace 終於忍唔住喊，「無咗我，佢先可以放手專注佢嘅事業！」「咁妳呢？妳對余豪嘅感覺係點？」佢無言。「所以你就要搵個一無事處，喺 7仔搬貨，有戀足癖嘅死窮撚？」「錢方面我從來無要你操心過。今後，你亦都唔需要擔心我嘅事業、家庭，我發誓。」講完，佢拉開車門。街燈嘅光線從車外透入，我諗我係時候離開。我落車，頭也不回咁離開佢嘅視線範圍。或者應該話我唔敢望轉頭：我現時喺佢心目中嘅位置已經係扣到無分甚至係負分。但係我可以怪邊個？係我親手破壞呢段關係。今後，我哋應該唔會再見。https://www.youtube.com/watch?v=0yGQKQ4Wmdo

【Peace戀情新進展！與大台一線小生戴快活火速撻著！】－娛樂雜誌《八週刊》封面。【Peace戀情新進展！與大台一線小生戴快活火速撻著！】－娛樂雜誌《八週刊》封面。唔做 7仔都唔知雜誌架仲有八掛雜誌賣。呢個已經唔係我得知件事嘅第一手消息。連無聊時上網聽直播都有實況主講，「喂 Peace 家下3字頭都要搵人拍拖啦！唔上岸嘅話等幾時？」我拎起本八掛雜誌，望咗兩眼。「戴快活喺娛樂圈發展順利，大台嘅一線小生。事業有成嘅佢斥資近億購入何文田豪宅，加上最近成功用誠意打動Peace，成為名副其實嘅『筍盤男友』。」Peace 無講錯。我好開心佢終於搵到屬於佢條路—— 幸福嘅家庭、穩定嘅經濟、光明嘅星途，仲有美滿嘅愛情……？無論如何，Peace 都向住佢人生嘅目標進發。我都會戥佢開心，真心嘅。話口未完，食飯時間又喺茶餐廳門口，聽到某大台嘅主持不停採訪追問 Peace同新對象嘅戀情：「會唔會計劃生BB呢？」「三年抱兩？」明明同一批人，前一排先喺度為佢同余豪分手嘅消息話感到惋惜、愁雲慘霧等等。咁快就雙星報喜咁，駛唔駛顧吓余豪嘅感受？定係，佢哋已經忘記咗余豪係邊個。主持人：「哦哦哦，Peace個……ex 吖嘛。我記得我記得。」（設計對白）有邊個記得佢係喺幕後默默耕耘嘅人。呢個時候，我收到一個來電。「喂你喺邊呀柏？」電話另一邊係阿周焦急嘅喘氣聲，「就差你一個呀！」「差我？」一諗起阿周條死仔成日都cher我去機舖打機，我都無好氣應佢，「喂我一陣仲要返夜執牌仔呀，今晚你自己打住鼓先啦。」「哎也……唔係呀！」阿周繼續上氣唔接下氣，「總之……Clubhouse等！我send咗個地址俾你，唔嚟……你會後悔一世。」死肥周 cut 咗我線。佢都痴線！我連 7仔都無得撈嘅話就真係後悔一世！……最後又係一程的士。一落車。何文田半山區，氣派果然唔同啲。推開大門入去，睇大堂嘅格調，好似係一個私人會所：但感覺呢度比起私人住宅嘅會所更加私人，亦唔見得有任何閒雜人等出入。跟會所職員轉咗好多個圈，佢最後帶咗我去一度好似豪華影院入口嘅大門前面：「請。」我一推開門，見到嘅只有一張好大、圓型嘅大床，喺暗淡嘅燈光下，有兩男一女坐喺床上面，左邊有一個肥佬，拎住一枝香檳準備發射。右邊有個排骨仔，喺床邊擺放緊香檳酒杯。中間嘅女仔，擺弄嘅佢纖瘦無贅肉嘅性感嬌軀⋯⋯「終於都齊人啦！阿周、阿柏、阿豪！今晚我哋一齊解放啦！」「妳唔係先啱啱…… 點……點解會咁？」「識溝一定係溝有錢 player啦！唔係邊有錢湊你哋三隻化骨龍？」衰妹吖……居然咁撚識玩？就等我哋今晚一齊同你玩「三人二足」啦！Music! Addicted To Love!https://www.youtube.com/watch?v=IZRVTERJarYHAPPY ENDING.《完》謎之聲：多謝音樂人徐浩網上分享咗好多充滿感情嘅cover，給予我好多創作靈感。Youtube Channel: https://www.youtube.com/channel/UCJZvUeeGxHeKLaFnB8ID9og
只要和你在一起